Nedostaješ mi ti
Nedostaješ mi ti je drugi studijski album Nene Murića i objavljen je 25. maja 2012. godine u produkciji BHRT-a na kojem se nalazi 10 pjesama. Na albumu su učestvovali brojni poznati i istaknuti bosanskohercegovački i regionalni autori kao što su Hari Varešanović, Alen Slavica, Brano Likić, Fahrudin Pecikoza, Orče Zafirovski, Nikša Bratoš, Samir Mujagić i dr. Zaštitni znak ovog albuma je pjesma Stope da ti ljubim koju su napisali Hari Varešanović i Fahrudin Pecikoza. Naslovnu kompoziciju Nedostaješ mi ti napisao je Alen Slavica, dok je istaknuti bh. kantautor Brano Likić utisnuo svoj pečat na dvije kompozicije od kojih jednu Neno izvodi u duetu sa Mirzom Alijagićem, najpopularnijim basom sarajevske pop scene i liderom benda Mirzino jato. Jedan od autora na ovom albumu je bio i sam Neno, i to na pjesmi Zahir.